laion/Wikipedia-Exotic huggingface dataset:
হকআই (কমিক্স)

হকআই (রোনিন অথবা ক্লিন্ট বার্টন নামেও পরিচিত) হল একটি কাল্পনিক চরিত্র এবং মার্ভেল কমিকস থেকে হকআইয়ের কমিকস্ বইগুলি প্রকাশিত হয়। লেখক স্ট্যান লি এবং শিল্পী ডন হেক দ্বারা নির্মিত টেলস অব সাসপেন্স #৫৭(সেপ্টেম্বর, ১৯৬৪) কাহিনীতে প্রথমে এই চরিত্রটি খলনায়ক হিসাবে আত্মপ্রকাশ করে। পরে অ্যাভেঞ্জার্স #১৬ গল্পে (মে, ১৯৬৫) হকআই অ্যাভেঞ্জার্সে যোগদান করে। এরপর থেকে সে এই দলের একজন প্রধান সদস্য। হকআই #৪৪-এ IGN এর সেরা ১০০ কমিক বুক হিরোস-এর তালিকায় অন্তর্ভুক্ত হয়। Secret Avengers #21.1 "The Avengers Secretly Set Up Black Widow's Solo Movie"। Screen Rant। এপ্রিল ১৪, ২০১৯। এপ্রিল ১৫, ২০১৯ তারিখে মূল থেকে আর্কাইভ করা। সংগ্রহের তারিখ মে ৯, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hawkeye (Clint Barton) On Screen Full Report"। Marvel Comics। জানুয়ারি ১২, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ২৬, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Raymond, Nicholas (ডিসেম্বর ৫, ২০২০)। "Hawkeye's Marvel Show Explains Why He Used A Sword In Endgame"। Screen Rant। ডিসেম্বর ৫, ২০২০ তারিখে মূল থেকে আর্কাইভ করা। সংগ্রহের তারিখ মার্চ ২৬, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অতিমানবীয় চরিত্র প্রবেশদ্বার
পরামনোবিজ্ঞান

পরামনোবিজ্ঞান (ইংরেজি: Parapsychology) এমন একটি শাস্ত্র, যা অব্যাখ্যাত মানসিক বিষয় নিয়ে আলোচনা করে। পরামনোবিজ্ঞানকে সাইকোফিনোমিনাও বলা হয়ে থাকে। অবশ্য চিকিৎসাবিজ্ঞান এবং বিজ্ঞানের বর্তমান কোনও শাখাই এটিকে বিজ্ঞান বলে স্বীকৃতি দেয়নি, কেননা এটি বিজ্ঞানের নীতিমালা অনুসরণ করার জায়গায় পৌঁছয়নি। অনেকের মতেই এর অনেকাংশেরই কোন অস্তিত্ব নেই। এমনিতে প্যারানর্মাল বলে তাকে আমাদের স্বাভাবিক বা নর্মাল যুক্তিগ্রাহ্য অভিজ্ঞতা বা বিজ্ঞান দিয়ে ব্যাখ্যা করা যায় না। অর্থাৎ সোজা কথায় বলতে গেলে নানারকম ভূতুড়ে বা অদ্ভুতুড়ে কাণ্ডকারখানা, এক্সট্রাটেরেস্ট্রিয়াল জিনিসপত্রই প্যারানর্মালের বিষয়বস্তু।আর এটাই হচ্ছে প্যারানর্মাল সাইকোলজি বা প্যারাসাইকোলজির চর্চার বিষয়। টেলিপ্যাথি থেকে শুরু করে ভবিষ্যতের জিনিস দেখতে পাওয়া,সাইকোকাইনেসিস বা বিশেষ ক্ষমতার বলে মানুষের শরীরকে প্রভাবিত করার ক্ষমতা,পুনর্জন্ম বা আদৌ পুনর্জন্ম বলে কিছু হয় কিনা,এমনকি মৃত্যুর মুখোমুখি দাঁড়িয়ে মানুষ যে সমস্ত অদ্ভুত অভিজ্ঞতার সম্মুখীন হয়—সেটাই প্যারাসাইকোলজির বিষয়বস্তু। সমালোচক বিজ্ঞানীদের বক্তব্য এই যে এরকম কোনো অস্বাভাবিক দাবি গুরুত্ব সহকারে নিতে হলে অস্বাভাবিক প্রমাণের প্রয়োজন আছে । বিজ্ঞানীরা যারা প্যারাসাইকোলজির মূল্যায়ন করেছেন তারা লিখেছেন প্রমাণের পুরো অংশটি নিম্নমানের এবং পর্যাপ্তভাবে নিয়ন্ত্রিত নয়। এই দৃষ্টিভঙ্গির সমর্থনে, সমালোচকরা প্যারাসাইকোলজিকাল ফলাফল ব্যাখ্যা করার উপায় হিসাবে জালিয়াতি, ত্রুটিপূর্ণ অধ্যয়ন এবং জ্ঞানীয় পক্ষপাতের উদাহরণ (যেমন ক্লাস্টারিং বিভ্রম, প্রাপ্যতা ত্রুটি, নিশ্চিতকরণ পক্ষপাতিত্ব, নিয়ন্ত্রণের বিভ্রম, কুসংস্কারগ্রস্ত চিন্তাভাবনা ) এর উদাহরণ উদ্ধৃত করেছেন। গবেষণায় আরও দেখা গেছে যে মানুষের অলৌকিক ঘটনাতে বিশ্বাস করার আকাঙ্ক্ষা তাদের বিশ্বাসের প্রতিকূল প্রমাণে অনাগ্রহী করে তোলে। পরামনোবিজ্ঞানের অসংখ্য আলোচ্য বিষয়বস্তুর মাঝে উল্লেখ্যযোগ্য হলো : kreidler, Marc (২০০৩-০৭-২৪)। "Why Extraordinary Claims Demand Extraordinary Proof | Quackwatch" (ইংরেজি ভাষায়)। সংগ্রহের তারিখ ২০২৪-০৭-২২।  Veintimilla, Gregory; Fontaines-Ruiz, Tomas; Jumbo, Fernanda Tusa (২০১৮-০৪-১৭)। "Ignorancia inconsciente en las representaciones de la investigación durante el proceso de titulación universitaria"। Revista Complutense de Educación (স্পেনীয় ভাষায়)। 29 (4): 1201–1216। আইএসএসএন 1988-2793। ডিওআই:10.5209/RCED.55053।
সামাজিক বিজ্ঞান

সামাজিক বিজ্ঞান হচ্ছে জ্ঞানের এমন একটি শাখা যা সমাজ ও মানবিক আচরণ নিয়ে আলোচনা করে। সামাজিক বিজ্ঞানকে সাধারণত জ্ঞানের একটি বৃহত্তর ক্ষেত্র হিসেবে বিবেচনা করা হয়, যার মধ্যে রয়েছে নৃবিজ্ঞান, প্রত্নতত্ত্ব, অপরাধ বিজ্ঞান, অর্থনীতি, শিক্ষা, ইতিহাস, ভাষাবিজ্ঞান, রাষ্ট্রবিজ্ঞান, আন্তর্জাতিক সম্পর্ক, সমাজবিজ্ঞান, মানবিক ভূগোল, মনোবিজ্ঞান। আইন, পরিবেশ বিজ্ঞান, সমাজকর্ম ও তুলনামূলক-সংস্কৃতি অধ্যয়ন এর মতো বিষয়গুলোও কখনো কখনো সামাজিক বিজ্ঞানে আলোচনা করা হয়। কখনো কখনো বিশেষ ক্ষেত্রে সামাজিক বিজ্ঞান বলতে শুধুমাত্র সমাজবিজ্ঞান বোঝান হয়। এমিল ডুর্খাইম, কার্ল মার্ক্স ও মাক্স ভেবারকে সাধারণত আধুনিক সামাজিক বিজ্ঞানের মূল স্থপতি বলে বিবেচনা করা হয়। দৃষ্টবাদী সামাজিক বিজ্ঞানীরা বিজ্ঞানকে আধুনিক দৃষ্টিতে দেখেন এবং সমাজকে বোঝার ক্ষেত্রে প্রাকৃতিক বিজ্ঞানের সাথে সাদৃশ্যপূর্ণ পদ্ধতি ব্যবহার করেন। অন্যদিকে, ব্যাখ্যাবাদী সামাজিক বিজ্ঞানীরা অভিজ্ঞতা দ্বারা যাচাইযোগ্য তত্ত্ব প্রতিষ্ঠার বদলে সামাজিক সমালোচনা বা প্রতীকীমূলক ব্যাখ্যা দেন। তারা বিজ্ঞানকে ব্যাপক অর্থে ধরে নেন। তবে আধুনিক গবেষণার ক্ষেত্রে গবেষকরা সাধারণত বহুদর্শনবাদী হয়ে থাকেন এবং গবেষণার ক্ষেত্রে পরিমাণাত্বক ও গুণাত্বক গবেষণা পদ্ধতির মিশেল ব্যবহার করেন। বিভিন্ন বিভাগ ও বিষয়ের সংশ্লিষ্ট মানুষ বর্তমানে সামাজিক গবেষণার লক্ষ্য ও পদ্ধতি নিয়ে কাজ করছেন যা সামাজিক গবেষণাকে একটি স্বতন্ত্রতা দান করেছে। ব্যাপক অর্থে সামাজিক বিজ্ঞান কে সংজ্ঞায়িত করলে বলা যায় যে সামাজিক বিজ্ঞান হল মানবসমাজের একটি বস্তুনিষ্ঠ যুক্তিসিদ্ধ বিচার ও নিয়ম ভিত্তিক চর্চা। Malcolm Williams. 1999. Science and Social Science: An Introduction. Psychology Press Max Weber - Stanford Encyclopaedia of Philosophy উইকিপিডিয়ার সহপ্রকল্পেসামাজিক বিজ্ঞান উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ Centre for Social Work Research Family Therapy and Systemic Research Centre International Conference on Social Sciences International Social Science Council Introduction to Hutchinson et al., There's No Such Thing as a Social Science Intute: Social Sciences (UK) ওয়েব্যাক মেশিনে আর্কাইভকৃত ১১ নভেম্বর ২০১০ তারিখে Social Science Research Society ওয়েব্যাক মেশিনে আর্কাইভকৃত ২৮ জুলাই ২০১১ তারিখে Social Science Virtual Library Social Science Virtual Library: Canaktanweb (Turkish) Social Sciences And Humanities UC Berkeley Experimental Social Science Laboratory The Dialectic of Social Science by Paul A. Baran
আবু তাহের (দ্ব্যর্থতা নিরসন)

আবু তাহের নামটি নিম্নের ব্যক্তিবর্গকে নির্দেশ করতে পারেঃ মোহাম্মদ আবু তাহের, বীর প্রতীক খেতাব প্রাপ্ত মুক্তিযোদ্ধা আবু তাহের (বীর উত্তম) মুক্তিযুদ্ধের সেক্টর কমান্ডার আবু তাহের (বীর প্রতীক), বীর প্রতীক খেতাব প্রাপ্ত মুক্তিযোদ্ধা আবু তাহের মজুমদার, বাংলাদেশের শিক্ষাবিদ, কবি। আবু তাহের খান, ভারতীয় রাজনীতিবিদ। মো. আবু তাহের, বাংলাদেশী শিক্ষাবিদ মো. আবু তাহের (রিয়ার অ্যাডমিরাল)- সাবেক বাংলাদেশ নৌবাহিনীর প্রধান ও বর্তমানে আওয়ামীলীগের রাজনীতির সাথে আছেন। (কুমিল্লা) আবু তাহের মোহাম্মদ সালাহউদ্দীন - বীর প্রতীক খেতাব প্রাপ্ত মুক্তিযোদ্ধা। তাহের আহমেদ - বীর প্রতীক, খেতাব প্রাপ্ত মুক্তিযোদ্ধা। আবু তাহের মোহাম্মদ হায়দার - (জন্ম:১২ জানুয়ারি, ১৯৪২ - মৃত্যু: ৭ই নভেম্বর, ১৯৭৫) একজন গেরিলা কমান্ডার হিসাবে বাংলাদেশের স্বাধীনতা যুদ্ধে অভূতপূর্ব অবদান রাখার জন্য তিনি বীর উত্তম। এ কে এম আবু তাহের - (আনু. ১৯৩২ - ২৩ সেপ্টেম্বর ২০০৪) শিল্পপতি, রাজনীতিবিদ ও সংসদ সদস্য। ন্যাশনাল ব্যাংক লিমিটেড ব্যাংকের প্রতিষ্ঠাতা সদস্য। আবু তাহের (চিত্রশিল্পী) - একুশে পদক প্রাপ্ত বাংলাদেশী চিত্রশিল্পী। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আবু তাহের (বীর প্রতীক)

একই নামের অন্যান্য ব্যক্তিবর্গের জন্য দেখুন আবু তাহের (দ্ব্যর্থতা নিরসন)। আবু তাহের (২০ জুলাই ১৯৪২-৬ জানুয়ারি ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবু তাহেরের পৈতৃক বাড়ি চাঁদপুর জেলার মতলব উপজেলার বড় হলদিয়া গ্রামে। তার বাবার নাম গোলাম আহমেদ সিকদার এবং মায়ের নাম আমেনা বেগম। তার স্ত্রীর নাম ফাতেমা বেগম। তাদের এক ছেলে মোঃআরিফুর রহমান,দুই মেয়ে আফিফা,আফরোজ। আবু তাহের পাকিস্তান সেনাবাহিনীতে চাকুরি করতেন। ১৯৭১ সালে কর্মরত ছিলেন চতুর্থ ইস্ট বেঙ্গল রেজিমেন্টে। ২৫ মার্চ তিনি ব্রাহ্মণবাড়িয়া জেলায় মোতায়েন ছিলেন। মুক্তিযুদ্ধ শুরু হলে শাফায়াত জামিলের নেতৃত্বে ঝাঁপিয়ে পড়েন যুদ্ধে। তিনি সাহসিকতার সঙ্গে তেলিয়াপাড়া, বুড়িচং, চান্দিনা, দাউদকান্দিসহ বিভিন্ন স্থানে যুদ্ধ করেন। দেশ স্বাধীনের পরে নিয়মিত সেনা বাহিনীতে যোগদান করে। জুনিয়র কমিশন অফিসার হিসেবে সর্বোচ্চ পদে সেনা বাহিনীর চাকরি শেষে মুক্তিযোদ্ধা কল্যাণ ট্রাস্ট এ চাকরি করেছেন। ১৯৭১ সালে মুক্তিযুদ্ধের চূড়ান্ত পর্যায়ে ভারতের সোনামুড়া থেকে নির্ভয়পুর হয়ে একদল মুক্তিযোদ্ধা বাংলাদেশ অভিমুখে রওয়ানা দেন। এর মধ্যে একটি উপদলের দলনেতা ছিলেন আবু তাহের। তাদের সার্বিক নেতৃত্বে ছিলেন আইন উদ্দিন (বীর প্রতীক)। এ দলের লক্ষ্য ছিল যত দ্রুত সম্ভব কুমিল্লা শহর দখল করা। মুক্তিযুদ্ধের সময় কুমিল্লা শহর ছিল ২ নম্বর সেক্টরের কেন্দ্রবিন্দু। যৌথবাহিনীর দাউদকান্দি ও চাঁদপুরমুখী যেকোনো অভিযান পরিচালনার জন্য কুমিল্লাই ছিল একমাত্র পথ। আবু তাহের ও মুক্তিযোদ্ধাদের দল ভারত-বাংলাদেশ সীমান্ত অতিক্রম করে ৩ ডিসেম্বর কুমিল্লা জেলার চৌদ্দগ্রামের চিওড়া পৌঁছান। ৫ ডিসেম্বর কুমিল্লা শহরের পূর্ব পাশে বালুতুফা পৌঁছান। বালুতুফার অদূরেই ছিল পাকিস্তানি সেনাবাহিনীর শক্ত প্রতিরক্ষা অঞ্চল। দুর্ভেদ্য সে প্রতিরক্ষাকে ভেঙ্গে মিত্রবাহিনীর সহযোগিতায় সেখানে আক্রমণ চালান মুক্তিযোদ্ধারা। যুদ্ধে মুক্তিযোদ্ধাদের এবং মিত্রবাহিনীর বেশ ক্ষয়ক্ষতি হয়। এমন অবস্থায় শহরের পেছন দিক দিয়ে অগ্রসর হওয়ার সিদ্ধান্ত নেন আবু তাহের। ৬ ডিসেম্বর আবু তাহেরসহ মুক্তিযোদ্ধারা পাকিস্তানি সেনাদের প্রায় একরকম বোকা বানিয়ে এবং কোনো যুদ্ধ না করেই কুমিল্লা শহরে ঢুকে পড়েন। মিত্রবাহিনীর একটি দলের সঙ্গে যৌথভাবে কুমিল্লা বিমানবন্দরে অবস্থানরত পাকিস্তানি সেনাদের আক্রমণ করেন। তখন সেখানে ভয়াবহ যুদ্ধ হয়। যুদ্ধে আবু তাহের যথেষ্ট বীরত্ব প্রদর্শন করেন। এ ছাড়া ও আবু তাহের ১৯৭১ সালে ছোট বড়ো ২৭টি যুদ্ধে সরাসরি অংশ নিয়ে ছিলেন এবং ২,৩,৫ নাম্বার সেক্টার এ যুদ্ধ করেন এবং একটি যুদ্ধে তিনি গুলিবিদ্ধ হন। তিনি একটি বেকআপ প্লাটুন এর দলনেতা ছিলেন। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ২৫-১০-২০১২"। ২০১৯-১২-০৩ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
সন্ত্রাসবাদ

সন্ত্রাসবাদ হল সন্ত্রাসের পদ্ধতিগত ব্যবহার যা প্রায়শই ধ্বংসাত্মক এবং বলপ্রয়োগের মাধ্যমে ঘটানো হয়। যদিও আন্তর্জাতিক সম্প্রদায়ের মধ্যে সন্ত্রাসবাদের কোন বেধে দেওয়া সীমারেখা অথবা সঙ্গায়ন নেই। প্রচলিত সঙ্গানুযায়ী যে সকল বিধ্বংসী কার্যকলাপ জনমনে ভীতির উদ্বেগ ঘটায়, ধর্মীয়, রাজনৈতিক অথবা নীতিগত লক্ষ্য অর্জনের জন্য কৃত রুচিবিরুদ্ধকাজ, ইচ্ছাপূর্বক সাধারণ জনগণের নিরাপত্তার বিষয় উপেক্ষা অথবা হুমকি প্রদান করা। আইন বহির্ভূত কার্যকলাপ এবং যুদ্ধকেও সন্ত্রাসবাদের অন্তর্ভুক্ত করা যায়। "The Right of Self-Defence under International Law-the Response to the Terrorist Attacks of 11 September"। ২৯ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।  Thalif Deen POLITICS: U.N. Member States Struggle to Define Terrorism ওয়েব্যাক মেশিনে আর্কাইভকৃত ১১ জুন ২০১১ তারিখে সন্ত্রাসবাদ এবং আন্তর্জাতিক মানবিক আইন আর্কাইভইজে আর্কাইভকৃত ৮ মার্চ ২০১০ তারিখে
আবদুল বারী চৌধুরী

আবদুল বারি চৌধুরী (জন্ম:১৮৭০ - মৃত্যু:২৩ এপ্রিল, ১৯৪৪) ছিলেন চট্টগ্রামের ব্যবসায়ী ও ব্রিটিশ বিরোধী আন্দোলনের অন্যতম পুরোধা। আবদুল বারী চৌধুরী ১৮৭০ সালে চট্টগ্রাম জেলার ফটিকছড়ি উপজেলার দৌলতপুর গ্রামে জন্ম গ্রহণ করেন। তাঁর পিতার নাম নুর আলী চৌধুরী আর মাতার নাম সকিনা বিবি। আবদুল বারী চৌধুরী ছিলেন চট্টগ্রামের প্রথম কাতারের শিল্পোদ্যোগী। তিনি দৌলতপুর এবিসি (আবদুল বারী চৌধুরী) উচ্চ বিদ্যালয়ের প্রতিষ্টাতা। তিনি রাউজান আর.আর.এ.সি. মডেল সরকারি হাই স্কুল অন্যতম প্রতিষ্টাতা ও ফটিকছড়ি করোনেশন সরকারি মডেল উচ্চ বিদ্যালয় এর দাতা প্রতিষ্ঠাতা ছিলেন। এ ছাড়াও ফটিকছড়ি মাদ্রাসা নাজিরহাট বড় মাদ্রাসার ও তিনি অন্যতম দাতা প্রতিষ্ঠাতা ছিলেন। ঔপনিবেশিক আমলের এই দু’টি প্রাচীন শিক্ষা প্রতিষ্টানের সাথে তাঁর নামের স্মৃতি বিজড়িত। আবদুল বারী চৌধুরীর তিন পুত্র দুই কন্যা সন্তান ছিল যথাক্রমে জহুরুল হক চৌধুরী রেজওয়ান নুর চৌধুরী ও মোজাহেরুল কুদ্দুস চৌধুরী। প্রথমা কন্যা শামসুন নাহার চৌধুরানীর সাথে ১৯৩৫ সালে কলিকাতা হাইকোর্টের এডভোকেট থাকাকালীন বিখ্যাত বাংলাদেশী শিল্প উদ্যেক্তা একে খান বিবাহ বন্ধনে আবদ্ধ হন। দ্বিতীয় ও সর্বকনিষ্টা কন্যা ছর্ফুনেছা চৌধুরানীর সাথে বিবাহবন্ধনে আবদ্ধহন ডঃ নজরুল ইসলাম। ব্রিটিশ বিরোধী মানসিকতায় উজ্জীবিত হয়ে এবং স্বদেশপ্রেমে উদ্বুদ্ধ হয়ে তিনি চট্টগ্রামে প্রথম বেঙ্গল বার্মা স্টিম নেভিগেশন কোম্পানি প্রতিষ্ঠা করেন। সে সময়ে চৌধুরী সাহেবের জাহাজে চায়ের নিমন্ত্রণে এসেছিলেন ভারতের জাতীয়তাবাদী আন্দোলনের পুরোধা মোহনদাস করমচাঁদ গান্ধী। জেটিতে এসে জাহাজে ব্রিটিশ পতাকা দেখে তিনি থমকে দাঁড়িয়ে পড়েন। আব্দুল বারী চৌধুরী নিজে গিয়ে ব্রিটিশ পতাকা নামিয়ে দেন। পতাকা নামানোর পর মহাত্মা গান্ধী সিঁড়ি বেয়ে জাহাজের উপরে উঠেন এবং চৌধুরী সাহেবের সাথে আলাপরত অবস্থায় গান্দীজি সেই বিখ্যাত উক্তিটি করেন "চট্টগ্রাম সবার আগে"। আব্দুল বারী চৌধুরীর প্রতিষ্ঠিত দু’টো লঞ্চের নাম ছিলো তাঁর মেয়ের নামে ‘নুর নাহার এবং সামশুন নাহার’। আবদুল বারী চৌধুরী ২৩ এপ্রিল ১৯৪৪ সালে ৭১ বছর বয়সে চট্টগ্রাম শহরস্থ চকবাজার লালচান্দ রোডের বাসভবনে মৃত্যুবরণ করেন। ফটিকছড়ির দৌলতপুরের গ্রামের বাড়ি চৌধুরী মহল এবিসি এলাকায় নিজস্ব পারিবারিক কবরস্থানে তাকে দাফন করা হয়। আবুল কাশেম খান দৈনিক আজাদী[স্থায়ীভাবে অকার্যকর সংযোগ] "বাংলাপেডিয়া"। ১৮ মে ২০০৮ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।  "সোনার বাংলাদেশ ম্যাগাজিন"। ১৫ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।  "বাংলাপেডিয়া"। ২৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।
শাহপরীর দ্বীপ

শাপরী, শাহপরী, শাহপরীর, শাহপুরা, বা শিনমাব্যু দ্বীপ (বর্মী: ရှင်မဖြူကျွန်း) নাফ নদীর মোহনায় বাংলাদেশ-মায়ানমার সীমান্তে অবস্থিত। প্রথম ইংরেজ-বর্মী যুদ্ধের সময় ব্রিটিশরা এই দ্বীপের দাবি করে। শাহপরীর দ্বীপ টেকনাফের সর্ব দক্ষিণে ভূ-ভাগের খুবই নিকটবর্তী একটি দ্বীপ, যা টেকনাফ উপজেলার সাবরাং ইউনিয়নে অবস্থিত এবং টেকনাফ উপজেলার উপদ্বীপ পর্যন্ত বিস্তৃত। শাহপরীর দ্বীপের বাম পাশে নাফ নদী বয়ে গেছে যা বাংলাদেশকে মিয়ানমার থেকে বিভাজন করেছে। এর নামকরণ সম্পর্কে কেউ বলেন সম্রাট শাহ সুজার ‘শাহ’ আর তার স্ত্রী পরীবানুর ‘পরী’ মিলিয়ে নামকরণ হয়েছিল এই দ্বীপের, কারো মতে ‘শাহ ফরিদ’ আউলিয়ার নামে দ্বীপের নাম করণ হয়েছে। অপরদিকে অষ্টাদশ শতাব্দীর কবি সা’বারিদ খাঁ’র ‘হানিফা ও কয়রাপরী’ কাব্য গ্রন্থের অন্যতম চরিত্র ‘শাহপরী’। রোখাম রাজ্যের রাণী কয়রাপরীর মেয়ে শাহপরীর নামেই দ্বীপের নামকরণ হয়েছে বলেও অনেকে বলেন।[তথ্যসূত্র প্রয়োজন] স্বাধীনতার আগে শাহপরীর দ্বীপের আয়তন ছিল দৈর্ঘ্য প্রায় ১৫ কিলোমিটার এবং প্রস্থ ১০ কিলোমিটার। বর্তমানে তা ছোট হয়ে দৈর্ঘ্য ৪ কিলোমিটার ও প্রস্থ ৩ কিলোমিটারে দাঁড়িয়েছে। বর্তমানে এই দ্বীপের জনসংখ্যা প্রায় ৪০ হাজার। সড়কপথে কক্সবাজার থেকে টেকনাফ ৮৯ কিলোমিটার এবং টেকনাফ থেকে শাহপরীর দ্বীপের দূরত্ব ১৩ দশমিক ৭০ কিলোমিটার। প্রতিদিন পালকি বাস, সৈকত বাস, ঝিনুক ইত্যাদি পরিবহন ও চাঁদের গাড়ি ব্যবহার করে নিয়মিত দেশবিদেশের পর্যটকরা যাতায়াত করেন। ঘোলার পাড়া বাংলাদেশের দ্বীপসমূহের তালিকা মো. মঈন উদ্দীন (২০১২)। "টেকনাফ উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Tucker, S.C. (২০০৯), A Global Chronology of Conflict: From the Ancient World to the Modern Middle East [6 volumes]: From the Ancient World to the Modern Middle East, ABC-CLIO, পৃষ্ঠা ১১৪২, আইএসবিএন 9781851096725 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অন্য প্যারামিটার ব্যবহার করছে (link) Dorothy Woodman (১৯৬২)। The Making of Burma (1 সংস্করণ)। London: The Cresset Press। পৃষ্ঠা 60।  "কাতারে কীর্তিমান বাংলাদেশি"। www.prothom-alo.com। ২০১৩-০১-০৩ তারিখে মূল থেকে আর্কাইভ করা। সংগ্রহের তারিখ ২০১৩-০১-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ২৯ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।  "সড়ক পথে যাওয়া যাবে শাহপরীর দ্বীপ"। banglatribune.com। ২০১৮-১১-০৯। ২০১৯-১১-১৯ তারিখে মূল থেকে আর্কাইভ করা। সংগ্রহের তারিখ ২০২০-০৯-০৫।  উইকিভ্রমণে শাহপরীর দ্বীপ সম্পর্কিত ভ্রমণ নির্দেশিকা রয়েছে।
নির্মাণ

পুরকৌশল ও স্থাপত্যবিদ্যায়, নির্মাণ বলতে এমন একটি প্রক্রিয়া বোঝায় যার মাধ্যমে কোন একটি কাঠামো তৈরী বা জোড়া লাগানো হয়। নির্মাণ মূলত কোন একক কাজ নয় বরং অনেকগুলো কাজের সমষ্টি। সাধারণত একজন প্রকল্প পরিচালক কাজটি পরিচালনা করেন এবং নির্মাণ ব্যবস্থাপক, নকশা বা ডিজাইন ব্যবস্থাপক, প্রকৌশলী, নির্মাণ প্রকোশলী এবং প্রকল্প প্রকৌশলী এর তত্ত্বাবধানে বিভিন্ন অংশের কাজ সম্পাদন করা হয়। যেকোন প্রকল্প সফল করার জন্য কার্যকর পরিকল্পনা খুবই প্রয়োজনীয়। যেকোন কাঠামো নকশা ও তৈরী করার সময় পরিবেশের উপর এর প্রভাব, বিভিন্ন কাজের সময় নির্ধারণ, বাজেট নির্ধারণ, নির্মাণস্থলের নিরাপত্তা, নির্মাণ উপকরণাদীর প্রাপ্যতা, সরবরাহ, নির্মাণের কারণে জনগণের অসুবিধা এসব বিষয় বিবেচনা করতে হয়। টেমপ্লেট:Construction industry by country
হিনা রব্বানী খার

হিনা রব্বানী খার (উর্দু: حنا ربانی کھر; জন্ম: ১৯শে ডিসেম্বর, ১৯৭৭) হচ্ছেন একজন পাকিস্তানি রাজনীতিবিদ, যিনি ফেব্রুয়ারি ২০১১ থেকে মার্চ ২০১৩ পর্যন্ত পাকিস্তানের ২১তম পররাষ্ট্রমন্ত্রী হিসেবে দায়িত্ব পালন করেন। তিনি ৩৩ বছর বয়সে, সর্বকনিষ্ঠ রাজনীতিবিদ ও প্রথম নারী হিসেবে এই পদে অধিষ্ঠিত হন। "Hina Rabbari Khar" ওয়েব্যাক মেশিনে আর্কাইভকৃত ১৫ জানুয়ারি ২০১৩ তারিখে. Mofa.gov.pk. Retrieved 15 September 2012. Hina Rabbani Khar SAV Q&A with Hina Rabbani Khar "Hina Rabbani Khar rumoured to be in love with Bilawal Bhutto" "Minister of Foreign Affairs". mofa.gov.pk. "Minister of Pakistan". BBC News. পাকিস্তান লাইভ ওয়েব্যাক মেশিনে আর্কাইভকৃত ২ জানুয়ারি ২০১৩ তারিখে দ
মিসবাহ-উল-হক

মিসবাহ-উল-হক খান নিয়াজী (পশতু: مصباح الحق خان نیازی; জন্ম: ২৮ মে, ১৯৭৪) পাঞ্জাবে জন্মগ্রহণকারী পাকিস্তানের আন্তর্জাতিক ক্রিকেটার। টেস্ট ক্রিকেট এবং একদিনের আন্তর্জাতিক ক্রিকেটে পাকিস্তান জাতীয় ক্রিকেট দলের সাবেক অধিনায়ক। মধ্যমসারির ব্যাটসম্যানরূপে খেলতেই তিনি অধিক পছন্দ ও স্বাচ্ছ্যন্দবোধ করেন। অত্যন্ত স্থির মেজাজ নিয়ে মাঠে নামেন মিসবাহ। পাকিস্তানের ইউনিভার্সিটি অব ম্যানেজমেন্ট এন্ড টেকনোলজিতে ব্যবসায় প্রশাসনে স্নাতকোত্তর ডিগ্রী অর্জন করেছেন তিনি। ২০১০ সালের আইসিসি বিশ্ব টুয়েন্টি২০ প্রতিযোগিতার পর থেকে মিসবাহ বাদ পড়ে যান। এরফলে তিনি ২০১০ সালের আগস্ট মাসে বিতর্কিত ইংল্যান্ড সফরে দলে অংশগ্রহণ করতে পারেননি। এ সফরে পাকিস্তানের ব্যাটিং মেরুদণ্ড ভেঙ্গে পড়েছিল। ফলে দক্ষিণ আফ্রিকার বিপক্ষে সংযুক্ত আরব আমিরাতে দলকে পুনরায় নেতৃত্ব দেন। অনেক ক্রিকেটানুরাগীই মিসবাহকে অধিনায়ক হিসেবে মনোনয়ন দেয়ায় বিস্মিত হয়েছিলেন। ওয়াসিম আকরাম তার অংশগ্রহণকে স্বাগত জানান এবং আশাবাদ ব্যক্ত করেন যে সবকিছুই সঠিকভাবে ও পরিকল্পনামাফিক সম্পন্ন হবে। পাকিস্তানের সাবেক কোচ জিওফ লসনও বিশ্বাস করেন যে এরফলে মিসবাহ পাকিস্তানের জন্যে তার সেরা খেলা উপহার দিতে সক্ষম হবেন এবং তার অধিনায়কত্বও আরো স্বয়ংসম্পূর্ণ হবে। মিসবাহ-উল-হকের টেস্ট শতকের পরিসংখ্যান নিম্নে প্রদান করা হলো: * অপরাজিত থাকার চিহ্ন বহন করে http://thenews.jang.com.pk/daily_detail.asp?id=247038[স্থায়ীভাবে অকার্যকর সংযোগ] http://www.cricinfo.com/pakistan-v-south-africa-2010/content/story/480800.html http://www.cricinfo.com/pakistan-v-south-africa-2010/content/current/story/481054.html Misbah-ul-Haq, Test matches - Batting analysis. Cricinfo.com. Retrieved on 2008-04-22. "Pakistan vs. New Zealand, Basin Reserve, Wellington, Jan 15, 2011"।  "Pakistan vs. New Zealand, McLean Park, Napier, Feb 1, 2011"।  "Pakistan vs. West Indies, Kensington Oval, Bridgetown, April 28, 2011"।  "Pakistan vs. South Africa, Kingsmead, Durban, March 21, 2013"।  "Pakistan vs. West Indies, Beausejour, Gros Islet, July 19, 2013"।  "Pakistan vs. West Indies, Beausejour, Gros Islet, July 24, 2013"।  "Pakistan vs. Zimbabwe, Harare Sports Club, Harare, August 31, 2013"।  ক্রিকেট প্রবেশদ্বার ইএসপিএনক্রিকইনফোতে মিসবাহ-উল-হক (ইংরেজি)
উৎপাদন

উৎপাদন বা শিল্পজাত পণ্য উৎপাদন বলতে ব্যবহার বা বিক্রি করার উদ্দেশ্যে শ্রম, যন্ত্র ও সরঞ্জাম ব্যবহার করে বিভিন্ন জৈব ও রাসায়নিক প্রক্রিয়ার মধ্য দিয়ে পণ্য সৃষ্টি বা প্রস্তুত করাকে বোঝায়। শিল্পজাত পণ্য উৎপাদনকে ঐতিহ্যগতভাবে অর্থনীতির দ্বিতীয় খাতের অংশ হিসেবে গণ্য করা হয়। হস্তশিল্প থেকে শুরু করে আধুনিক প্রযুক্তিনির্ভর উৎপাদন এর আওতায় পড়ে। তবে সাধারণত শিল্পজাত পণ্য উৎপাদন বলতে যান্ত্রিক উপায়ে কারখানাতে কোনও পণ্যের গণ-উৎপাদনকেই বোঝানো হয়, যেখানে অর্থনীতির প্রথম খাত থেকে প্রাপ্ত কাঁচামাল থেকে বিপুল পরিমাণে সমাপ্ত পণ্য প্রস্তুত করা হয়। উৎপাদিত পণ্যগুলিকে অর্থনীতির তৃতীয় খাতের মাধ্যমে অন্তিম ব্যবহারকারীর কাছে বিতরণ করা হয় (সাধারণত প্রথমে এগুলি পাইকারী বিক্রেতার নিকট বিক্রি করা হয়, যারা সেগুলি আবার খুচরা বিক্রেতার নিকট বিক্রি করে এবং খুচরা বিক্রেতারা সেগুলো শেষ পর্যন্ত ভোক্তাদের নিকট বিক্রি করে)। তবে কখনো কখনো উৎপাদিত পণ্যগুলিকে আরও জটিল পণ্য (যেমন বিমান, গৃহস্থালি যন্ত্রপাতি, আসবাবপত্র, ক্রীড়া সরঞ্জাম বা মোটরযান, ইত্যাদি) প্রস্তুত করার ক্ষেত্রে কাচাঁমাল হিসেবে ব্যবহৃত হয়। সকল ধরনের অর্থনৈতিক ব্যবস্থাতেই শিল্পজাত পণ্য উৎপাদনের গুরুত্ব অপরিসীম। মুক্ত বাজার অর্থনীতিতে, সাধারণত ভোক্তার নিকট বিক্রয় করে মুনাফা লাভের উদ্দেশ্যেই শিল্পজাত পণ্যের উৎপাদন করা হয়ে থাকে। সমষ্টিগত অর্থনীতিতে, শিল্পজাত পণ্য উৎপাদন মূলত রাষ্ট্র দ্বারা নিয়ন্ত্রিত হয়, যা কেন্দ্রীয়ভাবে পরিকল্পিত অর্থনীতির চাহিদা যোগানের উদ্দেশ্যে পরিচালিত হয়। মিশ্র অর্থনৈতিক ব্যবস্থায় শিল্পজাত পণ্য উৎপাদন প্রক্রিয়ার উপর সরকারের কিছুটা নিয়ন্ত্রণ থাকে। উৎপাদন উৎপাদন প্রকৌশল ও শিল্প নকশা ক্ষেত্রগুলির সাথে নিবিড়ভাবে সম্পর্কিত। উৎপাদন প্রকৌশল ক্ষেত্রে উৎপাদন প্রক্রিয়ার নকশা ও কাম্যকরণ করা হয়, যে প্রক্রিয়ার মাধ্যমে ধাপে ধাপে কাঁচামাল অন্তিম দ্রব্যে রূপান্তরিত হয়। বিশ্ব পর্যায়ে বৃহৎ শিল্প উৎপাদকদের মধ্যে উত্তর আমেরিকার জেনারেল মোটরস, জেনারেল ইলেক্ট্রিক্স, ইউরোপের ভোক্সওয়াগেন, সিমেন্স ও মিশেলিন উল্লেখযোগ্য। এশিয়ার শিল্প উৎপাদকদের মধ্যে রয়েছে স্যামসাং, টয়োটা ও ব্রিজস্টোন। প্রথম দিকে উৎপাদন মূলত কারিগর এবং তার সহকারীদের দ্বারা পরিচালিত হত। প্রশিক্ষণ দেওয়া হত শিক্ষানবিশের দ্বারা। শিল্পজগতের পূর্বে যখন মানুষ শিল্প সম্মন্ধে ততটা শিক্ষিত হয়নি তখন বণিকসংঘের দ্বারা উৎপাদন নিয়ন্ত্রণ হত।শিল্প বিপ্লবের পূর্বে বেশিরভাগ উৎপাদন সম্পাদন হত গ্রামীণ এলাকায় যেখানে কৃষিকার্যের সম্বন্ধীয় গৃহকেন্দ্রিক উৎপাদন বাবস্থা পরিচালিত হত দ্বিতীয় পেশা হিসেবে। প্রায় সমস্ত গৃহে এইসব উৎপাদন পরিচালিত হত। শিল্পজাত পণ্য উৎপাদনকে ইংরেজিতে ম্যানুফ্যাকচারিং বা কদাচিৎ ফ্যাব্রিকেশন বলা হয়। Kenton, Will। "Manufacturing"। Investopedia (ইংরেজি ভাষায়)। নভেম্বর ১৭, ২০২০ তারিখে মূল থেকে আর্কাইভ করা। সংগ্রহের তারিখ জানুয়ারি ১৬, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cato Institute article:Thriving in a Global Economy: The Truth about U.S. Manufacturing and Trade How Everyday Things Are Made: video presentations.Alina TIME Magazine article on American manufacturing's global effectiveness ওয়েব্যাক মেশিনে আর্কাইভকৃত ২১ সেপ্টেম্বর ২০১১ তারিখে Grant Thornton IBR 2008 Manufacturing industry focus MFGWatch - Quarterly Survey of North American Manufacturers - EEF, the manufacturers' organisation - industry group representing uk manufacturers - Industry Today - Industrial and Manufacturing Methodologies
আবুল কাসেম খান

আবুল কাশেম খান (১৯০৫-৩১ মার্চ ১৯৯১) যিনি এ কে খান নামে পরিচিত। একজন রাজনীতিবিদ, আইন শাস্ত্রজ্ঞ, ব্যবসায়ী এবং শিল্পপতি। তিনি সাধারণত একে খান হিসেবে পরিচিত ছিলেন। তার পিতার নাম আবদুল লতিফ খান এবং মাতার নাম মা ওয়াহাবুন্নিসা চৌধুরানী। তাদের পরিবার ষোড়শ শতাব্দীতে গৌড়ের আমীর হামযা খানের বংশধর বলে দাবি করেন। আবুল কাশেম খান ১৯০৫ সালের ৫ এপ্রিল চট্টগ্রাম শহরের চান্দগাঁও থানার ৫ নং মোহরা ওয়ার্ডে জন্মগ্রহণ করেন। তার পিতা আবদুল লতিফ খান চট্টগ্রামের ফতেয়াবাদের সাবরেজিষ্টার ছিলেন। তিনি কলকাতার প্রেসিডেন্সী কলেজ থেকে বি.এ. (সম্মান) এবং পরে এম.এ. পাশ করেন। ১৯৩৫ সালে বেঙ্গল সিভিল সার্ভিসে প্রতিযোগিতামূলক পরীক্ষায় পাশ করেবিচার বিভাগে মনোনয়ন লাভ করেন। ১৯৩৪ সালে তিনি কলকাতা হাইকোর্টে ওকালতি শুরু করেন। ১৯৩৫ সালে মুনসেফ হিসেবে যোগদান করে ১৯৪৪ সাল পর্যন্ত বেঙ্গল সিভিল সার্ভিসের সদস্য হিসেবে কাজ করেন। এরপর তিনি তার শ্বশুর বিশিষ্ট ব্যবসায়ী আবদুল বারী চৌধুরী কর্তৃক প্রভাবিত হয়ে সিভিল সার্ভিস ত্যাগ করে ব্যবসা শুরু করেন। তার শ্বশুরের পৃষ্টপোষকতায় ব্যবসা বাণিজ্যে তিনি অসাধারণ সফলতা অর্জন করেন। বাঙ্গালী মালিকানাধীন প্রথম ব্যাংক ইস্টার্ন মার্কেন্টাইল ব্যাংক (বর্তমানে পূবালী ব্যাংক) প্রতিষ্ঠায় তিনি অগ্রণী ভূমিকা পালন করেন। ১৯৪৬ সালে মুসলিম লীগের প্রার্থী হিসেবে তিনি ভারতীয় আইনসভার সদস্য নির্বাচিত হন। ১৯৪৭ সালে পাকিস্তান আইন সভার সদস্য হন। ১৯৭১ সালের ২৮ মার্চ চট্টগ্রামের কালুরঘাট বেতার সম্প্রচার কেন্দ্র থেকে তৎকালীন মেজর জিয়াউর রহমান ইংরেজিতে স্বাধীনতার যে ঘোষণাটি দেন, সেটি লিখে দিয়েছিলেন এ.কে. খান। ব্রিটিশ আমলে ব্যবসা-বাণিজ্যের অগ্রদূত বেঙ্গল-বার্মা স্টিম নেভিগেশন কোম্পানির মালিক জনাব আবদুল বারী চৌধুরীর প্রথমা কন্যা শামসুন্নাহার বেগমের সাথে ১৯৩৫ সালে কলিকাতা হাইকোর্টের এডভোকেট থাকাকালীন তিনি বিবাহ বন্ধনে আবদ্ধ হন। পারিবারিক জীবনে তিনি পাঁচ পুত্র ও চার কন্যা সন্তানের জনক। তার বড় সন্তান মরহুম এ.এম. জহিরুদ্দিন খান বাংলাদেশ সরকারের একজন স্বনামধন্য মন্ত্রী ছিলেন। ২য় সন্তান এ.কে. শামসুদ্দিন খান বর্তমানে এ.কে.খান শিল্প গোষ্ঠীর চেয়ারম্যান এবং সালাহ উদ্দীন কাসেম খান ম্যানেজিং ডিরেক্টর ও তুরস্কের অনারারি কনসাল জেনারেল। তার স্ত্রী বিয়োগের দুইমাস পর ১৯৯১ সালের ৩১ মার্চ তিনি মৃত্যুবরণ করেন। পরদিন চট্টগ্রামের লালদীঘি ময়দানে তার জানাজার নামাজ অনুষ্ঠিত হয়। আবদুল বারী চৌধুরী আবুল কাসেম খান, বাংলাপিডিয়া বাংলাদেশের স্বাধীনতা যুদ্ধ দলিলঃ পঞ্চদশ খন্ড ,পৃ. ১৯১ বাংলাপিডিয়া